Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIO RAJONO JUODUPĖS SENIŪNIJOS RAIŠIŲ KAIMO DARBININKŲ GATVĖS GEOGRAFINIŲ CHARAKTERISTIKŲ KEITIMO**

2018 m. lapkričio 30 d. Nr. TS-

Rokiškis

Vadovaudamasis Lietuvos Respublikos vietos savivaldos įstatymo 16 straipsnio 2 dalies 34 punktu, Lietuvos Respublikos teritorijos administracinių vienetų ir jų ribų įstatymo 9 straipsnio 2 dalimi, Adresų formavimo taisyklėmis, patvirtintomis Lietuvos Respublikos Vyriausybės 2002 m. gruodžio 23 d. nutarimu Nr. 2092, Lietuvos Respublikos vidaus reikalų ministro 2014 m. kovo 13 d. įsakymu Nr. 1V-178 ,,Dėl Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ pakeitimo“, Rokiškio rajono savivaldybės taryba n u s p r e n d ž i a:

Pakeisti Juodupės seniūnijos Raišių kaimo Darbininkų gatvės geografines charakteristikas (priedas).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Valdas Adomonis

Rokiškio rajono savivaldybės tarybai

**SPRENDIMO PROJEKTO ,,DĖL ROKIŠKIO RAJONO JUODUPĖS SENIŪNIJOS RAIŠIŲ KAIMO DARBININKŲ GATVĖS GEOGRAFINIŲ CHARAKTERISTIKŲ KEITIMO”**

**AIŠKINAMASIS RAŠTAS**

**Tarybos sprendimo projekto tikslas** – pratęsti Rokiškio rajono Juodupės seniūnijos Raišių kaimo Darbininkų gatvę pagal faktą naudojama gatvės atkarpa.

 **Šiuo metu esantis teisinis reglamentavimas.** Lietuvos Respublikos vietos savivaldos įstatymo 16 straipsnio 2 dalies 34 punktas; Lietuvos Respublikos teritorijos administracinių vienetų ir jų ribų įstatymo 9 straipsnio 2 dalis; Adresų formavimo taisyklės, patvirtintos Lietuvos Respublikos Vyriausybės 2002 m. gruodžio 23 d. nutarimu Nr. 2092; Lietuvos Respublikos vidaus reikalų ministro 2014 m. kovo 13 d. įsakymas Nr. 1V-178 ,,Dėl Lietuvos Respublikos vidaus reikalų ministro 2011 m. sausio 25 d. įsakymo Nr. 1V-57 ,,Dėl Numerių pastatams, patalpoms ir butams suteikimo, keitimo ir apskaitos tvarkos aprašo ir Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašo patvirtinimo“ pakeitimo“.

**Sprendimo projekto esmė.** PratęstiRokiškio rajono Juodupės seniūnijos Raišių kaimo Darbininkų gatvę pagal faktą naudojama gatvės atkarpa. Šioje gatvės atkarpoje yra žemės sklypai su juose esančiais nekilnojamo turto objektais, kuriems šiuo metu nėra suteikti adresai. Priėmus šį sprendimą, objektams bus suteikti adresai.

 **Galimos pasekmės, priėmus siūlomą tarybos sprendimo projektą:**

 **teigiamos** – pratęsta Rokiškio rajono Juodupės seniūnijos Raišių kaimo Darbininkų gatvė pagal faktą naudojama gatvės atkarpa.

 **neigiamos** –nėra.

 **Šio sprendimo nauda Rokiškio rajono Juodupės seniūnijos gyventojams.** Šiojegatvės atkarpoje yra žemės sklypai su juose esančiais nekilnojamo turto objektais, kuriems, priėmus šį sprendimą, bus suteikti adresai.

 **Finansavimo šaltiniai ir lėšų poreikis.** Sprendimui įgyvendinti papildomo lėšų šaltinio nereikia.

 **Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

 **Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juodupės seniūnijos seniūnas Valdas Adomonis